Publication: Magyar Közlöny
Issue: MK-1999-123 (Year: 1999, Number: 123)
Era: 1990-2004
Section: vállalkozásokról szóló 1996. évi CXII. törvényben
Paragraph Index: 1029

6. Az adatszolgáltatás határideje Az alábbi határidõk minden esetben a beérkezésre és nem a postázásra vonatkoznak! Nem auditált jelentések A Havi jelentést a beszámolás napját követõ hónap 15. munkanapjáig kell a Felügyelet részére megküldeni, kivéve abban a hónapban, amikor a hitelintézet Negyedéves jelentést is készít. A Havi jelentések közül csak egyes hitelintézetekre (külföldi hitelintézet fióktelepére, lakástakarékpénztárakra, jelzálog–hitelintézetre) vonatkozó és speciális (VI. jelzésû) adatszolgáltatási táblákat csak az érintett hitelintézeteknek kell a Felügyelet részére megküldeni. A szövetkezeti hitelintézeteknek – az MNB– vel közös és részükre is megküldött – I.A.–G., és II.A, valamint a III.A.–F., illetve az V.A–B táblákat havonta, a többi táblát negyedévente kell megküldeni a Felügyelet részére. Az V.C, IX.B, XIII.A–.B táblákat csak abban az esetben kell kitölteni és megküldeni, ha az azokban foglaltak vonatkoznak a szövetkezeti hitelintézetekre. A devizajogosítvánnyal rendelkezõ hitelintézetek a hónap utolsó munkanapjára vonatkozó a hitelintézet devizahelyzetének változásáról szóló operatív napi jelentést az MNB elõírása szerint köteles a Felügyeletnek megküldeni. A pénzügyi vállalkozások - a XII. táblákon szereplõ - jelentéseiket negyedévente kötelesek a Felügyelet részére megküldeni. A pénzügyi intézményeknek a Negyedéves jelentést, beleértve a szöveges értékelést (XIVA) is – a hitelintézetek a Havi jelentéssel együtt – kell a beszámolás napját követõ hónap 20. munkanapjáig benyújtani. A negyedéves jelentéseknél a Havi jelentés mérlegadataiban, illetve a minõsítési táblákban az eszközminõsítés alapján végrehajtott kockázati céltartalékképzés összegének is meg kell jelennie. A december 31–rõl szóló – elõzetes – Havi jelentések közül a mérleg adatok, az eredménykimutatás, a tájékoztató adatok tábláit – az MNB részére is megküldött adatszolgáltatással azonosan – a januári teljesítést követõen (a közgyûlés elõtt egyszer) legkésõbb március 31–ig a módosított adattartalommal meg kell küldeni a Felügyelet részére. Az Évenkénti jelentéseket – az éves auditált eredménykimutatás kivételével – a IV negyedévi jelentésekkel együtt kell benyújtani beleértve a hitelintézet alapadataira vonatkozó táblát is. Ezzel a jelentéssel együtt kell a hitelintézetnek az év végi állapotnak megfelelõen a vezetõ állású személyek névsorát tisztségenként csoportosítva (igazgatósági tagok, felügyelõ bizottsági tagok, ügyvezetõk) megküldeni. A vezetõkre vonatkozó adatokat csak abban az esetben kell részletezni, ha az egyén személyi adataiban változás történt. A pénzügyi vállalkozásnak a vezetõ állású személyre vonatkozó – december 31–ei állapotnak megfelelõ – adatokat január 20–áig kell megküldeni a Felügyelet részére. Az engedélyezési, illetõleg a nyilvántartásba vételi eljáráshoz szükséges adatokat tartalmazó (formalizált) jelentéseket – az egységes nyilvántartás érdekében – a kérelem benyújtásával egyidejûleg 2 példányban kell megküldeni a Felügyelet részére. Az idõszakos jelentéseket az Állami Pénz– és Tõkepiaci Felügyelet elnökének elõírása szerinti határidõre és gyakorisággal kell teljesíteni. Auditált jelentés A hitelintézetnek az éves rendes közgyûlését követõen 15 munkanapon belül, a közgyûlés által jóváhagyott, az éves beszámolóval megegyezõ, auditált adatokkal kell megküldenie a Havi, Negyedéves és Évenkénti jelentéseket. A Évenkénti jelentések közül – az auditált eredménykimutatás kivételével – csak azokat kell ismételten megküldeni, amelyek az elõzetesen (a decemberi adatokkal együtt) megküldött jelentéstõl eltérnek. 1999/123. szám Az auditált éves beszámoló mérlegadatai és az eredménykimutatás a közgyûlést követõ 15. munkanapon belül a könyvvizsgálói külön jelentéssel együtt küldendõ meg. A pénzügyi vállalkozás az éves beszámolót – a külön jogszabályban meghatározottak szerinti könyvvizsgálói záradékkal – az elfogadást (pl. tag–, vagy közgyûlést) követõ 15. munkanapon belül megküldi a Felügyeletnek. Az "Auditált - Észrevétel nélkül" rovatot kell "x"-szel jelölni, ha a könyvvizsgáló elfogadja az éves beszámolót. Az "Auditált - Észrevétellel" rovatba akkor kell az "x" jelet tenni, ha a könyvvizsgáló az éves mérlegbeszámolót korlátozó záradékkal látja el, vagy csak megjegyzéssel, észrevétellel fogadja el. 7. A hitelintézetekrõl és pénzügyi vállalkozásokról szóló törvényben elõírt adatszolgáltatás A Hpt–ben elõírt adatszolgáltatással kapcsolatos információkat a Kitöltési Útmutató, illetve az egyes engedélyezési eljáráshoz, nyilvántartásba vételhez a formanyomtatványokat az "Idõszakos jelentés" címû rész tartalmazza, de a felügyeleti adatszolgáltatás (jelentés) egyéb táblái, nyomtatványai is felhasználhatók. A már bejelentett adatokban bekövetkezett változásokat a módosított sorok végén "x"–el kell jelezni. A rendszeres (havi, negyedévi) adatszolgáltatási kötelezettség nem mentesíti a hitelintézetet a Hpt –ben meghatározott – a Felügyelet részére történõ – egyéb jelentési kötelezettsége alól.

Source: https://magyarkozlony.hu/hivatalos-lapok/bbbedd481e9a7567420c85cf56dc0c7b28585975/dokumentumok/3f15a3bd1f4df3f36fa24f3a88a02d5f96171127/letoltes